**VODIČ ZA PROCJENU APLIKACIJA**

**u okivru projekta “Socio-ekonomska inkluzivna inicijativa”**

1. **Kriteriji za ocjenu prikladnosti za učešće u Projektu**

Da bi bila kvalifikovana za učešće u procesu odabira , prijava, dostavljena u okviru Poziva, mora da ispunjava formalne i administrativne kriterije , kao i uslove podobnosti

**[Formalna](https://www.interreg-central.eu/library/programme-manual/projectapplication/project-assessment-and-selection/%22%20%5Cl%20%22ii-4-1nbspformal-and-administrative-compliance-check) i administrativna provjera zadatih kriterija**

* Prijava je stigla putem maila u okviru vremena predviđenog Pozivom
* Svi dijelovi aplikacione forme su ispunjeni
* Dostavljen prilog br. 1 (potvrda o registraciji)

**Procjena podobnosti NVO-a**

* NVO je registrovana najkasnije do decembra 2023
* NVO je registrirana na području Brčko Distrikta
* NVO ima prostorije za rad
* Političke organizacije nisu podobne za apliciranje
1. **Kriteriji za procjenu kvaliteta aplikacije**

U namjeri da se kroz proces selekcije odaberu adekvatne organizacije kao i da čitav proces bude transparentan i objektivan kreirani su i kriteriji u procesu ocjenjivanja. Aplikacija će biti procjenjivana na osnovu tri glavna kriterija:

1. Organizacioni kapaciteti
2. Programski kapaciteti
3. Prepoznatljivost u zajednici

Unutar svakog od kriterija nalaze se podkriterijji koji će olakšati proces ocjenjivanja, te obezbijediti kvalitetan izbor.

**I Organizacioni kapaciteti**

1. **Participativne upravljačke prakse:** Stvarno postojanje skupštine i/ili uprave-odbora, koji ima ulogu vodstva za strateško usmjerenje organizacije, određuje politike organizacije, usvaja godišnje planove i budžete, odobrava programske i financjske izvještaje, vrši reviziju rada izvršnog direktora itd.
2. **Stepen profesionalnosti:** Organizacija ima obučeno osoblje i jasnu organizacionu strukturu/odjele, što osigurava efikasnost i efektivnost u provođenju aktivnosti
3. **Volonterski angažman:** Rad organizacije se u velikoj mjeri oslanja na volonterski angažman .
4. **Izvori finansiranja**: Organizacija ima stabilne i diverzificirane izvore finansisranja i na adekvatan način rukovodi njima .
5. **Sektorski angažman i saradnja:** Organizacija ne djeluje u izolaciji, već sarađuje sa srodnim organizacijama, kao i sa partnerima iz drugih sektora, kako bi ostvarila svoje ciljeve i postigla veći impakt

**II Programski kapaciteti**

1. **Posvećenost ciljevima i povezanost sa korisničkom grupom:** Organizacija ima jasan fokus rada / jasno definirane korisnike, ne razvija programe samo da bi ispunila smjernice finansijera, nisu vidljive česte promjene pravca rada i kroz duži vremenski period misija organizacije je usklađena sa aktivnostima koje ona provodi
2. **Iskustvo u upravljanju projektnim ciklusom:** Organizacija ima iskustvo u izradi, provođenju i evaluaciji projekata, što je vidljivo kroz broj provedenih projekata, njihovu složenost, postignute rezultate i visinu finansijskih sredstava utrošenih na projekte
3. **Organizacija čini promjenu u svom okruženju:** Aktivnosti organizacije donose vidljivu promjenu u životima njenih korisnika i imaju pozitivan uticaj na zajednicu.
4. **Iskustvo u zagovaračkim aktivnostima:** Organizacija učestvovala u projektima ili aktivnostima koje su imale u sebi zagovaračke elemente.
5. **Iskustvo u ekonomskom osnaživanju:** Organizaicja ima iskustvo u projektima i aktivnostima ekonomskog osnaživanja svojih korisničkih grupa.
6. **Razumjevanje projektnog zadatka**: Aplikant pokazuje razumjevanje potreba korisničke grupe i vidi na koji način može učestvovati u implementaciji Projekta i doprinijeti ostvarenju projektnih ciljeva.

**III Prepoznatjivost u zajednici**

1. **Kvalitet odnosa sa vladinim institucijama (ministratsva, Centri za socijalni rad, policija)** Organizacija je provodila zajedničke aktivnosti sa vladinim institucijama.
2. **Informiranje javnosti:** Kroz različite kanale organizacija omogućava drugima da vide i razumiju kako radi - redovno, tačno i otvoreno obavještava javnost o svojim aktivnostima, uspjesima i neuspjesima, kao i o izvorima iz kojih se finansira i načinu utroška sredstava.
3. **Povratna informacija zainteresiranih strana:** Na društvenim mrežama i u medijskim vidljiv je pozitivan stav korisnika, partnera, donatora i opšte javnosti o radu organizacije.
4. **Uključivanje korisničke grupe u aktivnosti:** Organizacija organizuje redovne događaje na kojima učestvuje korisnička grupa.
5. **Proces selekcije**

Prijave će pregledati i ocijeniti Projektna komisija. Odluke o izboru NVO donosiće Projektna komisija na osnovu rezultata procjene kvaliteta. Pismo obavještenja sa odlukom Komisije (odbijanje ili odobrenje) biće poslano svim podnosiocima zahtjeva.

Prag koji organizacija mora preći, odnosno minimalni broj bodova da bi bila odabrana u okviru jednog LOTa je 50. Ovaj broj bodova može biti predmetom diskusije Komisije koja će vršiti procjenu pristiglih apllikacija.

Ukoliko u okviru jednog LOTa NVO koja je dobila maksimalni broj bodova, ali ispod potrebnih 50, na osnovu kojih ne zadovoljava, odnosno nema dovoljno razvijene kapacitete za provedbu aktivnosti predviđenih Projektom, za taj LOT može biti odabrana druga NVO koja je osvojila više od 50 bodova - a u aplikacionoj formi navela korisničku grupu iz predmetnog LOTa kao sekundarnu.

**Formalno-administrativna procjena i procjena podobnosti za učešće u Projektu**

Samo NVO koje prođu formalnu i administrativnu provjeru i procjenu podobnosti za učešće u Projektu ulaze u ocjenu kvaliteta. Ako prijava ne ispunjava formalne i kriterije podobnosti, biti će odbijena na toj osnovi.

|  |  |
| --- | --- |
| **Formalna &administrativna provjera** | **Da/Ne** |

|  |  |
| --- | --- |
| Prijava je stigla putem maila u okviru vremena predviđenog Javnim pozivom |  |
| Svi dijelovi Aplikacione forme su ispunjeni |  |
| NVO dostavila potvrdu o registraciji kojom dokazuje da je registrovana na području BD |  |

|  |  |
| --- | --- |
| **Procjena prikladnosti za učešće u Projektu** | **Da/Ne** |
| NVO dostavila potvrdu o registraciji kojom dokazuje da je registrovana do decembra 2023 |  |
| NVO ima prostorije za rad |  |
| NVO nije politička organizacija niti je osnovana od strane političke organizacije |  |

1. **Tabela za procjenu kvaliteta aplikacije**

Kriterijumi ocjenjivanja su ocjenjivanja podijeljeni su na sekcije i podsekcije. Svaki podnaslov će dobiti ocjenu između 1 i 5 kako slijedi: 1 = vrlo loše; 2 = loše; 3 = adekvatno; 4 = dobro; 5 = vrlo dobro

|  |  |
| --- | --- |
|  **I Organizacioni kapaciteti** | **30** |
| **1.1** **Upravljačka tijela:** Stvarno postojanje skupštine i/ili uprave-odbora, koji ima ulogu vodstva za strateško usmjerenje organizacije, (*pogledati pitanje br.3 i zapisnike sa sjednica upravljačkog tijela)* | 5  |
| **1.2.** **Stepen profesionalnosti:** Organizacija ima obučeno osoblje i jasnu organizacionu strukturu/odjele, što osigurava efikasnost i efektivnost u provođenju aktivnosti (*pitanje br. 4 , uvid u interne politike i procedure)* | 5x2 \*  |
| **1.3.** **Volonterski angažman:** Organizacija ima značajan broj volontera koji učestvuju u radu. *(pitanje br. 5, godišnji izvještaji, uvid u projekte )* | 5  |
| **1.4**. **Finansijski kapaciteti:** Organizacija ima stabilno finansiranje (*pitanje br. 2, uvid u finasijski izvještaj)* | 5  |
| **1.5 Sektorski angažman:** Organizacija je aktivan član Mreža i Koalicija kojima su u fokusu njhove korisničke grupe *(pitanje br. 11, godišnji izvještaji)* | 5 |
| **II Programski kapaciteti** | **45** |
| **2.1.** **Posvećenost ciljevima i povezanost sa korisničkom grupom:** Organizacija ima jasan fokus rada / jasno definirane korisnike, ne razvija programe samo da bi ispunila smjernice finansijera, nisu vidljive česte promjene pravca rada i kroz duži vremenski period misija organizacije je usklađena sa aktivnostima koje ona provodi (*pitanje br.1, godišnji izvještaji, strateški plan)* | 5x 2 \*  |
| **2.2.** **Organizacija čini promjenu u svom okruženju:** Aktivnosti organizacije donose vidljivu promjenu u životima njenih korisnika i imaju pozitivan uticaj na zajednicu *(pitanja br. 7, 8 i 9*, *godišnji izvještaji).* | 5 |
| **2.3**. **Iskustvo u upravljanju projektnim ciklusom:** Organizacija ima iskustvo u izradi, provođenju i evaluaciji projekata, što je vidljivo kroz broj provedenih projekata, njihovu složenost, postignute rezultate i visinu finansijskih sredstava utrošenih na projekte *(pitanja br.7, godišnji izvještaji)* | 5x2 \* |
| **2.4** **Iskustvo u zagovaračkim aktivnostima:** Organizacija učestvovala u projektima ili aktivnostima koje su imale u sebi zagovaračke elemente *(pitanje br 8 i 10)* | 5 |
| **2.5 Iskustvo u ekonomskom osnaživanju:** Organizacija ima iskustvo u projektima i aktivnostima ekonomskog osnaživanja svojih korisničkih grupa (*pitanja br.7 i 9, godišnji izvještaji)* | 5 |
| **2.6** **Razumjevanje projektnog zadatka**: Aplikant pokazuje razumjevanje potreba korisničke grupe i vidi na koji način može učestvovati u implementaciji Projekta i doprinijeti ostvarenju projektnih ciljeva (*pitanje br. 15 )*  | 5x2 \* |
| **3. Prepoznatljivost u zajednici** | **25** |
| **3.1 Kvalitet odnosa sa vladinim institucijama (ministratsva, Centri za socijalni rad, policija)** Organizacija je provodila zajedničke aktivnosti sa vladinim institucijama ( pitanje br 10, godišni izvještaji) | 5 |
| **3.2. Informiranje javnosti:** Kroz različite kanale NVO omogućava drugima da vide i razumiju kako radi - redovno, tačno i otvoreno obavještava javnost o svojim aktivnostima, uspjesima i neuspjesima, kao i o izvorima iz kojih se finansira i načinu utroška sredstava *(Pitanja br.12, uvid u društvene mreže, godišnji izvještaj).* | 5 x2 \* |
| **3.3 Uključivanje korisničke grupe u aktivnosti:** Organizacija organizuje redovne događaje na kojima učestvuje korisnička grupa, kao što su dobrotvorne akcije, priredbe, izleti itd. *(pitanje br.13* ) | 5 |
| **3.4. Povratna informacija zainteresiranih strana:** Na društvenim mrežama i u medijskim vidljiv je pozitivan stav korisnika, partnera, donatora i opšte javnosti o radu organizacije (*Pitanja br.12 i 14, uvid u društvene mreže*) | 5 |
| **Maksimalni ukupni skor:** | **100** |

***\*bodovi označeni zvjezdicom se množe sa 2 zbog njihove važnosti***

**Preporuke za članove Komisije za procjenu aplikacija**

* Pregled i bodovanje aplikacija treba provesti svaki član / članica komisije individualno, bez konzultaciija sa drugim članovima / članicama Komisije.
* Kako bi se prije bodovanja stekao dojam o kvaliteti pristiglih aplikacija, preporuka je da se prije samog bodovanja pročitaju sve aplikacije.
* Na evaluacionom sastanku pregledavaju se sve pristigle aplikacije. Bodovanje aplikacija koje su prošle formalno-administrativnu provjeru i provjeru prikladnosti za učešće u Projektu se vrši u excel tabeli. Za svaki od kriterija izračunava se ukupni broj dobivenih bodov, koji se dijeli sa brojem članova / članica Komisije
* Ukoliko među članovima/ članicama Komisije postoji značajno neslaganje u pogledu dobivenih bodova za određeni kriterij (3 boda ili više), potrebno je da na sastanku argumentiraju svoje stavove i da usklade broj bodova tako da razlika ne prelazi 2 boda.